Gangnihessou

Gangnihessou eller Do-Aklin var leder for fonfolket, grunnlegger av fonfolkets kongedømme og den første av de tradisjonelle «tolv kongene av Dahomey». Gangnihessou kan ha styrt Dahomey rundt 1620. Hans symboler var gangihessoufuglen, en tromme og noen kaste- og jaktkjepper. Ifølge tradisjonen skal han ha vært sønn av en Tado-prinsesse og en leopard (eller i noen versjoner en jeger av jorubafolket). Det er ikke helt avklart om han faktisk var konge, eller om han bare var en innflytelsesrik leder som rådgav sin yngre bror, Dakodonou, som ble sett på som kongelig i samtiden.

 Referanser 

Kategori:Konger av Dahomey